《宿桂阳道中石燕馆次沈仲律韵三首 其一》
明代·王缜

暂停石燕馆，试问桂阳州。稻引沟分径，山围水曲流。

飞鸿何处没，羸马几时休。今古闲来往，高歌欲白头。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。